recursal/SuperWikiNEXT-32B huggingface dataset:
**பீமலெந்து முகர்ஜி** (Bimalendu Mukherjee) (2 சனவரி 1925 - 22 சனவரி 2010)  ஒரு இந்தியப் பாரம்பரிய சித்தார் கலைஞரும் இசை ஆசிரியருமாவார். 

ஒரு கற்றறிந்த மற்றும் தேர்ந்தெடுக்கப்பட்ட இசைக்கலைஞரான இவர், இனாயத் கானின் இம்தட்கானி சித்தார் மாணவராக இருந்தபோதிலும், இவரது ஆசிரியர்களின் முழு பட்டியலில் சித்தார் கலைஞர் பலராம் பதக், கியால் பாடகர்கள் பத்ரி பிரசாத் மற்றும் பாட்டியாலாவின் ஜெய்சந்த் பட் மற்றும் இராம்பூர் கரானாவின் சச்சந்திர ஜாகர் சௌத்ரி, சாரங்கி கலைஞர் ஹல்கேரம் பட் (மைகர் கரானா), சந்திரிகாபிரசாத் துபே (கயா கரானா), பகவாஜ் வீரர் மாதவ்ராவ் அல்குட்கர் ஆகியோர் அடங்குவர். இன்றைய வங்காளதேசத்திலுள்ள கௌரிபூரின் ஜமீந்தாரான பிரேந்திர கிசோர் ராய் சௌத்ரியுடன் இவர் படித்தார். இவர்களுக்கு மோரிபந்த் (சரோத்) கற்றுக் கொடுத்தார்.

சித்தார் கலைஞர் புத்தாதித்யா முகர்ஜி இவரது தந்தையும் ஆசிரியருமாவார்.  இவரது மற்ற மாணவர்களில் சுதாகர் சியோலிகர், அவீந்திர சுயோலிகர், சஞ்சய் பந்தோபாத்யாய், சுதிர், அனுபமா பகவத்,  இராஜீவ் ஜனார்தன், கமலா சங்கர் ஆகியோர் அடங்குவர் .

குறிப்புகள்
-----------

1. ↑  "Archived copy". 26 October 2019 அன்று மூலம் பரணிடப்பட்டது. 26 October 2019 அன்று பார்க்கப்பட்டது.CS1 maint: archived copy as title (link)
2. ↑  Kinnear, Michael S (1985). *A discography of Hindustani and Karnatic music*. Greenwood Press. பக். 39. பன்னாட்டுத் தரப்புத்தக எண்:0-313-24479-0.
3. ↑  "Sitar recital set for San Ramon".

வெளி இணைப்புகள்
---------------

* Bimalendu Mukherjee bio by Anupama Bhagwat
**சிரக்கூசா** (*Syracuse*, (/ˈsɪrəkjuːs, -kjuːz/ *SIRR-ə-kewss-,\_--kewz*; இத்தாலியம்: *Siracusa* [siraˈkuːza]  ( கேட்க)) என்பது இத்தாலிய தீவான சிசிலியில் உள்ள ஒரு வரலாற்று நகரமாகும். இது இத்தாலிய மாகாணமான சைராகுசின் தலைநகரம் ஆகும். இந்த நகரம் இதன் செழுமையான கிரேக்க மற்றும் ரோமானிய வரலாறு, பண்பாடு, சுற்றுமாளிகையரங்கம், கட்டிடக்கலை ஆகியவற்றுக்கும், சிறந்த கணிதவியலாளரும், பொறியியலாளரான ஆர்க்கிமிடீஸ் பிறந்தத்தாகவும் சிறப்பாக அறியப்படுகிறது. 2,700 ஆண்டுகள் பழமையான இந்த நகரம் பண்டைய காலங்களில் நடுநிலக் கடல் உலகின் முக்கிய சக்திகளில் ஒன்றாக இருந்து பங்கு வகித்தது. சைராகுஸ் சிசிலி தீவின் தென்கிழக்கு மூலையில், அயோனியன் கடலுக்கு அருகில் சைராகுஸ் வளைகுடாவிற்கு அடுத்ததாக அமைந்துள்ளது. இது 2,000 மீட்டர் (6,600 அடி) உயரம் கொண்ட நிலப்பரப்பின் கடுமையான எழுச்சியில் அமைந்துள்ளது, ஆனால் நகரமோ பொதுவாக ஒப்பிடுகையில் மலைப்பாங்கானதாக இல்லை.

இந்த நகரம் பண்டைய கிரேக்க கொரிந்தியர்கள் மற்றும் தெனியன்ர்கள் ஆகியோரால் நிறுவப்பட்டது. மேலும் மிகவும் சக்திவாய்ந்த நகர அரசாக மாறியது. சைராகுஸ் ஸ்பார்டா மற்றும் கொரிந்துடன் தொடர்புடையதாக இருந்து மாக்னா கிரேசியா முழுவதுமாக செல்வாக்கு செலுத்தியது. அதில் அது மிக முக்கியமான நகரமாக இருந்தது. இந்த நகரை சிசெரோ "மிகப்பெரிய கிரேக்க நகரம், அனைத்திலும் மிக அழகானது" என்று வர்ணித்தார். இது கிமு ஐந்தாம் நூற்றாண்டில் ஏதென்சுக்கு இணையாக இருந்தது. இது பின்னர் உரோமைக் குடியரசு மற்றும் பைசாந்தியப் பேரரசின் ஒரு பகுதியாக மாறியது. பேரரசர் இரண்டாம் கான்ஸ்டன்சின் கீழ், இது பைசாந்தியப் பேரரசின் (663-669) தலைநகராக செயல்பட்டது. பின்னர் பலெர்மோ சிசிலி இராச்சியத்தின் தலைநகராக முக்கிய இடத்தைப் பிடித்தது. இறுதியில், நேபிள்ஸ் இராச்சியத்துடன் இந்த ராஜ்யம் ஒன்றிணைக்கப்பட்டு 1860 இல் இத்தாலிய ஐக்கியத்தின்போது இத்தாலியின் ஒரு பகுதியாக ஆனது.

நவீன நாளில், இந்த நகரம் யுனெஸ்கோவால் உலக பாரம்பரிய தளமாக பாண்டலிகாவின் நெக்ரோபோலிசுடன் பட்டியலிடப்பட்டுள்ளது. மத்திய பகுதியில், நகரத்தில் சுமார் 125,000 மக்கள் வசிக்கின்றனர். விவிலியத்தில் திருத்தூதர் பணிகள் புத்தகத்தில் 28:12 இல் பவுல் தங்கியிருந்ததைப் பற்றி சைராகஸ் குறிப்பிடப்பட்டுள்ளது. நகரத்தின் காப்பாளர் புனிதர் லூசி ; இவர் சைராகுசில் பிறந்தார். இவரது திருவிழா நாளான, செயிண்ட் லூசி தினம், திசம்பர் 13 அன்று கொண்டாடப்படுகிறது.

மேற்கோள்கள்
-----------

1. ↑  'City' population (i.e. that of the *comune* or municipality) from demographic balance: January–April 2009
[*தொடர்பிழந்த இணைப்பு*], ISTAT.
2. ↑  "Statistiche demografiche ISTAT". *demo.istat.it*. 16 December 2018 அன்று மூலம் பரணிடப்பட்டது. 6 May 2017 அன்று பார்க்கப்பட்டது.
3. ↑  "Syracusan, *adj*. and *n.*", *Oxford English Dictionary*, Oxford: Oxford University Press, 1919
4. ↑  "† Syracusian, *adj*. and *n.*", *Oxford English Dictionary*, Oxford: Oxford University Press, 1919
5. ↑  "BBC – History – Archimedes".
2005ல் ஐ.பி.ஆர்.டி.யின் கடன்கள் மற்றும் ஐ.டி.ஏ யின் கடன்கள்
**பன்னாட்டு புனரமைப்பு மற்றும் மேம்பாட்டு வங்கி (ஐ.பி.ஆர்.டி)** (International Bank for Reconstruction and Development) என்பது உலக வங்கிக் குழுமத்தில் உள்ள ஐந்து வங்கிகளில் ஒன்றாகும். இரண்டாம் உலகப்போரில் பாதிப்படைந்த நாடுகளுக்கு உதவ உருவாக்கப்பட்ட இந்த வங்கி பிற்காலத்தில் வறுமை ஒழிப்பிற்கு உதவி வருகிறது. இறைமையுள்ள நாடுகளின் மூலம் நிதி ஆதரங்களைத் திரட்டிக்கொண்டு அந்நாடுகளின் உறுப்பினர்களால் நிர்வாகிக்கப்படுகிறது.

இவ்வங்கி அரசாங்கத்திற்கும், பொதுத்துறை நிறுவனத்திற்கு அரசு உத்திரவாதத்தின் அடிப்படையில் கடன் வழங்குகிறது. 187 உறுப்பு நாடுகளின் மேம்பாட்டுக்காக கூட்டுறவு அடிப்படையில் இயங்குகிறது. உலக வங்கியின் பிணைப்பத்திரங்களை சர்வதேச சந்தையில் வெளியிட்டு திரட்டப்படும் நிதியே இதன் முக்கிய நிதி ஆதாரமாகும். இவ்வங்கியின் பங்குகள் வளர்ந்த நாடுகளிடம் இருப்பதாலும், உத்திரவாதத்துடன் கடன் வழங்குவதாலும் இதன் பிணைப்பத்திரங்கள் மிக அதிக பாதுகாப்பானதாக கருதப்படுகிறது. மிககுறைந்த வட்டியில் மத்திய வருவாய் கொண்ட நாடுகளுக்கு நிதிக்கடன் வழங்கப்படுகிறது.

உறுப்பினர்கள்
-------------

2010ல் சேர்ந்த துவாலு உட்பட 187 ஐக்கிய நாடுகள் அவை உறுப்பு நாடுகள் மற்றும் கொசோவோ இதன் உறுப்பினர்களாகும்.

உறுப்பினரல்லாத நாடுகள்: அண்டோரா, குக் தீவுகள், கூபா, லீக்டன்ஸ்டைன், மொனாக்கோ, நவூரு, நியுவே, வடகொரியா மற்றும் வத்திக்கான் நகர். இதர உறுப்பினரல்லாத நாடுகள் குறைந்த ஒப்புதலுடன் உள்ளன.

இதன் உறுப்பினர்களெல்லாம் அனைத்துலக நாணய நிதியத்திலும் உறுப்பினர்கள் என்பது குறிப்பிடத்தக்கதாகும்.

வரலாறு
------

1944 ஜூலை 1 முதல் 22 வரை அமெரிக்க பிரிடன்வுட்ஸ் நகரில் நடந்த ஐக்கிய நாடுகள் நாணைய மற்றும் நிதி மாநாட்டில் இவ்வங்கி தொடங்க முடிவெடுக்கப்பட்டு, 1945 டிசம்பர் 27ல் தொடங்கப்பட்டது. 1946 ஜூன் 25லிருந்து இதன் வணிக செயல்பாடுகள் தொடங்கியது, போருக்குப் பிந்திய புனரமைப்பிற்காக 1947 மே 9ல் $250மி பிரான்சு நாட்டிற்கு வழங்கப்பட்டதே இதன் முதல் பரிவர்தணையாகும். ஐ.பி.ஆர்.டி முக்கியமாக இரண்டாம் உலகப்போருக்குப் பின் புனரமைப்பிற்காக ஐரோப்பா மற்றும் ஜப்பான் நாடுகளுக்கு உதவ தொடங்கப்பட்டது. மேலும் ஆப்ரிக்கா, ஆசியா, லத்தின் அமெரிக்க நாடுகளின் பொருளாதார வளர்ச்சிக்கும் உதவ முன்வந்தது. அரம்பக் காலத்தில், நெடுங்சாலைகள், விமான நிலையங்கள், மின் நிலையங்கள் போன்ற கட்டுமான வளர்ச்சிக்கு உதவி வந்தது. ஜப்பான் மற்றும் ஐரோப்பிய நாடுகளின் தலா வருமானம் இதன் உச்ச வரம்பிற்கு மேல் அதிகரித்ததையடுத்து வளரும் நாடுகளுக்கு நிதியுதவி அளித்துவருகிறது

இவற்றையும் பார்க்க
------------------

* உலக வங்கி
* உலக வங்கிக் குழுமம்

மேற்கோள்கள்
-----------

1. ↑  Siteresources.worldbank.org

வெளியிணைப்புகள்
---------------

* இணையதளம்
* வங்கி தகவல் மையம் -உலகவங்கி
பல்வேறு காரணங்களால் நகர்ப்புற வளிமண்டலம் மற்றும் அதனைச் சூழ்ந்த பகுதிகளிலும் குறிப்பிடத்தக்க அளவு கூடிய வெப்பநிலை கொண்டதாகக் காணப்படும். இது **நகர்ப்புற வெப்பத்தீவு** (urban heat island) எனப்படுகின்றது. இந்த வெப்பநிலை வேறுபாடு பகலைவிட இரவிலும், கோடை காலத்தைவிட, மாரி காலத்திலும் அதிகமாக இருக்கும். காற்றோட்டம் குறைவாக இருக்கும்போதும் இவ்வேறுபாடு அதிகமாகக் காணப்படும். நகர்ப்புற வெப்பத்தீவுக்கான முதன்மையான காரணம் நகர்ப்புற வளர்ச்சியின்போது நில மேற்பரப்பின் இயல்பு மாற்றப்படுவதாகும். நகரப்பகுதிகளில் அதிக ஆற்றல் பயன்பாட்டினால் விளையும் கழிவு வெப்பம் இதற்கு இன்னொரு காரணமாகும். மக்கள் நெருங்கி வாழும் பகுதிகள் வளர்ச்சியடையும்போது நிலப்பகுதிகள் மேன்மேலும் கூடிய அளவில் மாற்றம் அடைவதால் அதற்கு ஒப்ப வெப்பநிலையிலும் அதிகரிப்புக் காணப்படும்.

காரணங்கள்
---------

வெப்பம் (மேல்) மற்றும் தாவரப் பரம்பல் (கீழ்) ஆகியவற்றைக் காட்டும் படங்கள். 2002 ஆகஸ்ட் 14 ஆம் தேதி நாசாவின் லாண்ட்சட் செய்மதியால் எடுக்கப்பட்ட நியூ யார்க் நகரின் அகச்சிவப்புக் கதிர்ப் படங்கள். தாவரங்கள் அதிகமாக உள்ள பகுதிகளில் வெப்பம் குறைவாகவும், தாவரங்கள் குறைவான இடங்களில் வெப்பம் கூடுதலாக இருப்பதையும் கவனிக்கவும்.
நகர்ப்புற வெப்பத்தீவுக்கான காரணங்கள் பல. கட்டிடங்கள் நெருக்கமாக இருப்பதால் வெப்பம் வெளியே இழக்கப்படுவது குறைவாக உள்ளது. நகரப் பகுதிகளில் காணும் மேற்பரப்புக்களின் வெப்ப இயல்புகளில் ஏற்பட்ட மாற்றங்களும், தாவரங்களினால் ஏற்படக்கூடிய ஆவியுயிர்ப்புக் குறைவாக உள்ளமையும் மேலும் இரண்டு முக்கியமான காரணிகள் ஆகும். நகரப் பகுதிகளில் உள்ள மேற்பரப்புக்கள் பெரும்பாலும், அஸ்பால்ட்டு, காங்கிறீற்று போன்றவையாக உள்ளன. இவற்றின் வெப்பக் கொள்ளளவு, வெப்பக் கடத்துதிறன் என்பனவும், வெப்பத்தை உறிஞ்சும்தன்மை, வெளிவிடும்தன்மை என்பனவும் சூழவுள்ள நாட்டுப்புறப் பகுதிகளில் காணப்படும் மேற்பரப்புகளிலும் வேறுபாடாக உள்ளன. இது ஆற்றல் சமநிலையில் மாற்றம் உண்டாகி, நகரப்பகுதி வெப்பநிலை உயர்வதற்குக் காரணமாகின்றது.

இவற்றுடன், நகரங்களில் காணப்படும் உயரமான கட்டிடங்கள், சூரியக் கதிர்வீச்சைப் பலமுறை தெறிப்பதற்கும், உறிஞ்சுவதற்கும் ஏற்ற வகையில் பல மேற்பரப்புக்களைக் கொண்டுள்ளன. இது நகரப்பகுதிகளைச் சூடேற்றுவதற்கான செயற்திறன் மிக்க ஒன்றாக உள்ளது. இது கன்யன் விளைவு எனப்படுகின்றது. கட்டிடங்கள் காற்றோட்டத்தைத் தடுப்பதாலும், மேற்காவுகை மூலம் வெப்பம் இழக்கப்படுவது குறைகிறது. தொழிற்சாலைகள், வளிப்பதனப் பொறிகள் என்பவற்றிலிருந்து வெளியேறும் கழிவு வெப்பமும் நகரங்களில் வெப்பநிலை அதிகரிப்புக்குக் காரணமாக அமைகின்றது.

மாசுப்பொருட்கள் பல வளிமண்டலத்தின் கதிர்வீசும் தன்மையில் மாற்றங்களை உண்டாக்கக் கூடியன என்பதால், நகரப்பகுதிகளில் காணப்படும் உயர்ந்த அளவு மாசடைந்த சூழலும் நகர்ப்புற வெப்பத்தீவு விளைவுக்குப் பங்களிக்கின்றன.
**குண்டு சுதர்சன்** (*Gundu Sudarshan*) (பிறப்பு **சூரம்புடி சுதர்சன் ராவ்**) ) ஆந்திரப் பிரதேசத்தைச் சேர்ந்த ஒரு இந்திய நகைச்சுவை நடிகரும், எழுத்தாளரும், இலக்கிய ஆர்வலரும் ஆவார்.   இவர் 350க்கும் மேற்பட்ட படங்களில் நடித்துள்ளார். 10 வயதிலிருந்தே இவருக்கு மேடை அனுபவம் உள்ளது. 1993இல் இயக்குநர் பாபு இயக்கிய *மிஸ்டர் பெல்லம்* படத்தின் மூலம் திரைப்படத்துறையில் நுழைந்தார்  இவர் ஐதராபாத்திலுள்ள ஜவகர்லால் தொழில்நுட்பப் பல்கலைகக் கல்லூரியில் குடிசார் பொறியியல் துறையில் முதுகலை பட்டமும், முனைவர் பட்டமும் பெற்றார். மேலும உளவியல் துறையிலும் பட்டம் பெற்ற இவர் முழு நேர நடிகராக மாறுவதற்கு முன்னர் பீமவரம் எஸ்ஆர்கேஆர் பொறியியல் கல்லூரியில் ஒரு விரிவுரையாளராகவும் சிலகாலம் பணியாற்றியுள்ளார்..

ஆரம்ப கால வாழ்க்கை
------------------

சுப்பாராவ் - கனகலதா ஆகியோருக்கு பிறந்த இவர் தென்னிந்திய மாநிலமான ஆந்திரப் பிரதேசத்தின் மேற்கு கோதாவரி மாவட்டத்திலுள்ள பீமவரத்தில் வளர்ந்தார். இவரது தந்தை ஒரு வழக்கறிஞராவார். இவர் சிறுவயதிலிருந்தே புராண நாடகங்களைப் பார்க்க ஆரம்பித்தார். ஏழாம் வகுப்பு வரை தாத்தாவின் கிராமமான மஞ்சிலியில் படித்தார். 10 வயதிலிருந்தே இவருக்கு மேடை அனுபவம் இருந்தது. இவர் தனது 7 ஆம் வகுப்பில் *மொண்டி குருவு பண்டா சிஷ்யுடு* என்ற மேடை நாடகத்தில் சீடன் வேடத்தில் நடித்தார். மேலும், தனது பள்ளியில் கலாச்சார நடவடிக்கைகளிலும் ஈடுபட்டார். பீமவரத்தில் பள்ளிப்படிப்பை முடித்தார்.

சான்றுகள்
---------

1. 1 2  MAA, Stars. "Sudarshan". *maastars*. Movie Artists Association. 6 July 2016 அன்று பார்க்கப்பட்டது.
2. ↑
3. ↑  Phani. "Interview with Surampudi Sudarshan". *totaltollywood.com*. totaltollywood. 4 May 2007 அன்று மூலம் பரணிடப்பட்டது. 3 May 2007 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் குண்டு சுதர்சன்
* Sudarshan TORI interview youtube video
**குண்டுகட் பாலியாதனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு இடம் பெற்றுள்ளன. அவை: சேரமான் சிக்கற்பள்ளித் துஞ்சிய செல்வக்கடுங்கோ வாழியாதனை காழ்த்திப் பாடிய புறநானூற்றுப் பாடல் எண் 387, நற்றிணைப்பாடல் எண் 220 ஆகியவை.

குண்டுகண் பாலி ஆதனார் என்று இப் புலவரின் பெயரைப் பிரித்துப் பார்ப்பது முறை. இவரது கண் குண்டாகப் பால் போல எண்மையாக இருந்திருக்கலாம் என்று எண்ணி இவரை உறுப்பால் பெயர் பெற்ற புலவர் என்பர்.

புறம் 387 தரும் செய்தி
----------------------

### செல்வக் கடுங்கோ வாழியாதன்

பூழிநாட்டை வென்று இவன் தன் ஆட்சியின் கீழ்க் கொண்டுவந்ததால் இவன் 'பூழியர் கோ' என்று போற்றப்படுகிறான்.

(புகழூர்த் தமிழ்ப்பிராமி கல்வெட்டில் இவன் 'கோ ஆதன் செல் இரும்பொறை' என்று குறிப்பிடப்படுகிறான்.)

#### நாடு

##### வஞ்சிநகர மதில்

இந்தச் சேர வேந்தன் வஞ்சி நகரக் கோட்டையில் ஒருந்துகொண்டு ஆண்டுவந்தான். பகையரசர்கள் தாம் நல்கும் திறைப்பொருளைத் தேரில் ஏற்றிக்கொண்டு உள்ளே நுழைய ஒப்புதல் கிட்டாமல் அந்த மதிலைச் சுற்றிச் சுற்றி வருவார்களாம்.

##### பொருநை ஆறு

இக்காலக் கருவூர் நகரை அடுத்து ஓடும் அமராவதி ஆறு சங்ககாலத்தில் ஆன்பொருநை எனப்பட்டது. சேர வேந்தர்களில் ஒரு பிரிவினர் பொறையர் எனப்பட்டனர். அவர்கள் இந்தக் கொங்குநாட்டுக் கருவூரில் இருந்துகொண்டு ஆண்டுவந்தனர். இந்த ஆன்பொருநை ஆறுதான் இங்குப் 'பொருநை' என்று குறிப்பிடப்படுகிறது.

மேலைக் கடற்கரையில் இருந்த வஞ்சிநகரமும் இவனது மற்றொரு தலைநகர் எனலாம்.

#### கொடை

இவன் தன்னைப் பாடிய இப் புலவர்க்கு குன்றைச் சூழ்ந்திருக்கும் களிறுகளையும், பழக்கப்பட்ட பரிக்குதிரைகளையும், மன்றம் நிறைந்திருக்கும் ஆனிரைகளையும், விளைவைக் குவிக்கும் களத்துடன் கூடிய உழவர்களையும் பரிசிலாக நல்கினான்.

### செம்மொழித் தொடர்

* பகைப்புல மன்னர் = பகைநாட்டு மன்னர்
* நகைப்புல வாணர் = புலமையால் ஆடிப் பாடி நகைப்பூட்டி வாழ்பவர்கள்

### உவமை

கிணை என்னும் பறைக்கருவி ஆமை போல் இருக்குமாம். கிணையில் போர்த்தப்பட்டுள்ள தோல் ஆமையின் வயிறு போல வெண்மையாக இருக்குமாம்.

நற்றிணை 387 சொல்லும் செய்தி
---------------------------

தோழி தலைமகளைத் தலைமகனுடன் அவன் ஊருக்குச் செல்ல ஆற்றுப்படுத்தும் பாடல் குறிஞ்சித்திணைப் பாடல் இது.

### மடன்மா

பனைமடலால் செய்த குதிரையை மடன்மா என்பர். அதனை இப்பாடல் 'உண்ணா நன்மா' என்று குறிப்பிட்டு மேலும் தெளிவுபடுத்துகிறது.தலைமகன் மடன்மா ஊர்ந்து வந்திருக்கிறான். இடுப்பில் கச்சு அணிந்திருக்கிறான் அந்தக் கச்சில் மணி கட்டப்பட்டிருக்கிறது. தலையில் எருக்கம்பூ மாலையைச் சூடியிருக்கிறான். அவனது பனைமடல் குதிரையைச் சூழ்ந்து ஊர்ச் சிறுவர்கள் வட்டமிட்டுக்கொண்டு வருகின்றனர். முழவு முழங்க ஊரே விழாக்கோலம் பூண்டுள்ளது. இவன் தன் குதிரைமேல் எழுதி வைத்திருக்கும் பெயரைப் பார்த்தவர் இவள் எம் ஊர்தான் என்கின்றனர். - எனவே அவனுடன் அவன் ஊருக்குச் செல் என்று தோழி தலைவியிடம் கூறுகிறாள்.
ரேஸ்ட்ராக் பிளாயாவில் நகரும் பாறைகள்.
**நகரும் கற்கள்** அல்லது **அலையும் கற்கள்** அல்லது **நகரும் பாறைகள்** (*Sailing stones*) என அழைக்கப்படுவது கற்கள் அல்லது பாறைகள் மனிதனதோ அல்லது எந்தவொரு விலங்கினதோ தலையீடின்றி ஒரு நீண்ட நேரான பாதைக்குத் தடத்துடன் நகரும் ஒரு நிலவியல் தோற்றப்பாடு ஆகும். இத்தகைய சம்பவங்கள் ரேஸ்ட்ராக் பிளாயா, சாவுப் பள்ளத்தாக்கு போன்ற இடங்களில் பதிவு செய்யப்பட்டு ஆராயப்பட்டு வருகின்றன. இத்தகைய இடங்களில் கற்கள் நகர்ந்ததற்குரிய சுவடுகளும் நகர்ந்த கற்களும் நிழற்படமாகப் பிடிக்கப்பட்டுள்ளன. கற்களை நகர்த்தும் விசை எதுவென்பது இதுவரை அறியப்படாத ஒன்றாக உள்ளது, எனினும் இதனைப் பற்றிய ஊகங்களும் கோட்பாடுகளும் உலாவுகின்றன.

ஒவ்வொரு இரண்டு அல்லது மூன்று வருடத்திற்கு இவை நகர்கின்றன. கரடுமுரடான அடிப்பகுதியைக் கொண்ட கற்கள் வரிகள் கொண்ட சுவட்டை உருவாக்குகின்றன. சில சந்தர்ப்பங்களில் கற்கள் கவிழ்ந்து, அதன் வேறொரு முனை நிலத்தைத் தொட்டு அதன் தடப்பாதை திசைமாறுகின்றது. கற்களைப் பொறுத்து, சுவடுகள் திசையிலும் நீளத்திலும் வேறுபாடு கொண்டவையாக உள்ளன. ஒன்றாக புறப்படும் இரு கற்கள் சில குறிப்பிட்ட தூரம் வரை ஒரே திசையில் நகர்ந்து, பின்னர் இடம், வலம் எனத் திசை மாறுகின்றன, சிலவேளைகளில் வந்தவழியே திரும்பவும் நகர்தலும் உண்டு. இரு ஒரே அளவிலான கற்கள் வெவ்வேறு தூரத்தை அடைவதுண்டு.

விளக்கம்
--------

சுவடுகள் சிலசமயங்களில் நேரானவை அல்ல.
பெரும்பாலான நகரும் கற்கள் பிளேயாவின் தெற்கு முனையில் அமைந்துள்ள 850 அடி (260மீ) உயர கரும் தொலமைற்றுக்களாலான குன்றுகளில் இருந்து உருவாகின்றன, ஆனால் சில ஊடுருவிய தீப்பாறைகள் அருகில் உள்ள சரிவில் தோன்றுகின்றன. பொதுவாக இச் சுவட்டுத்தடங்கள் பத்து தொடக்கம் 100 அடி நீளமாகவும் 12 அங்குலம் (8-30செ.மீ) அகலம் கொண்டதாகவும் ,சாதாரணமாக ஒரு அங்குலத்துக்கும் (2.5 செ.மீ) குறைவான ஆழமாகவும் காணப்படுகின்றது.
கற்கள் அசைவதற்குத் தேவைப்படக்கூடிய சிறப்பான சூழ்நிலை எனக் கருதப்படுபவை:

* ஈரப்பதமான ஆனால் நீரால் நிரம்பாத மேற்பரப்பு,
* மெல்லிய களிமண் படலம்,
* தொடக்க நிலை அசைவிற்கான விசையாக மிக்க வன்மையான காற்று,
* கற்களைத் தொடர்ச்சியாக அசைப்பதற்கு வலிமை கொண்ட நிலையாக உள்ள தொடர்ச்சியான காற்று

விக்கிமீடியா பொதுவகத்தில்,  
 ***நகரும் கற்கள்***   
என்பதின் ஊடகங்கள் உள்ளன.
திரூர் ஆறு
**திரூர் ஆறு** (*Tirur River*) அல்லது திரூர்-பொன்னானி ஆறு தென்னிந்தியாவில் கேரளாவின் மலப்புறம் மாவட்டத்தில் திரூர் வட்டத்திள்ள அதவநாட்டில் தொடங்கி திருநாவாயின் தென்மேற்கில் பாய்கிறது. பின்னர், தென்மேற்கே அளிஞ்சுவட்டில் திரும்பி திரூர் நகரம் வழியாக இளங்குளத்தை அடைந்து, இறுதியாக பாரதப்புழாவுடன் சேர்கிறது. இது கடலோர நகரமான பொன்னானிக்கு அருகிலுள்ள அரபிக் கடலில் கலக்கிறது.  இந்த ஆறு அழகிய சதுப்பு நிலங்களுக்கும், பல வகையான மீன்கள், பறவைகளுக்குப் பெயர் பெற்றது. 

படகு போக்குவரத்துக்கேற்ற இந்த ஆறு, மேற்கு கடற்கரை நீர் போக்குவரத்து அமைப்பின் ஒரு பகுதியாகும். இதன் நீளம் 48 கிலோமீட்டர் (30 மைல்) ஆகும். மலையாள இலக்கியத்தின் தந்தை என அறியப்படும் துஞ்சத்து இராமானுசன் எழுத்தச்சன் இந்த ஆற்றங்கரையில் பிறந்து வளர்ந்தார். இவரது நினைவைப் போற்றி "துஞ்சன் பரம்பு" என்றழைக்கப்படும் இவரது பிறந்த இடம் ஆற்றின் மிக அருகில் அமைந்துள்ளது. மேலும், இந்த இடம் பண்டைய தனூர் இராச்சியத்தில் (வேட்டத்துநாடு) அன்னரதேசம் என்றும், திரிக்கண்டியூர் அம்சம் என்று அழைக்கப்பட்டது. கவிஞரும் கேரள கலாமண்டலத்தின் நிறுவனருமான வள்ளத்தோள் நாராயண மேனனும்,இடைக்கால கேரள வானியல், கணிதப் பள்ளியின் முக்கிய உறுப்பினரான, மேல்பத்தூர் நாராயண பட்டத்திரியும் திரூர் ஆற்றின் அருகே பிறந்தவர்கள்.

மேற்கோள்கள்
-----------

1. ↑  "Malappuram - Important Rivers". National Information Centre. 2006-10-13 அன்று பார்க்கப்பட்டது.
2. ↑  "Tirur River". International EcoTourism Club. 2006-10-13 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Tirur River***   
என்பதின் ஊடகங்கள் உள்ளன. 

* Malappuram
* Tirur River
* Road Over Bridge at Tirur Inaugurated பரணிடப்பட்டது 2009-03-05 at the வந்தவழி இயந்திரம்
**பன்னாட்டு பெரும் இன அழிப்பு நினைவு நாள்** (*International Holocaust Remembrance Day*) என்பது பெரும் இன அழிப்பினால் உயிரிழந்தவர்களுக்காக 27 சனவரி நினைவு கொள்ளப்படும் பன்னாட்டுநினைவு நாள் ஆகும். இப்பெரும் இன அழிப்பினால் நாட்சிப் படைகளினாலும் அதன் கூட்டாளிகளினாலும் 6 மில்லியன் யூதர்கள், 2 மில்லியன் நாடோடி இன மக்கள் (உரோமா மற்றும் சின்டி), 15,000 ஓரினச்சேர்க்கையாளர்கள் மற்றும் மில்லியன் கணக்கான ஏனையவர்கள் இனப்படுகொலையால் அழிக்கப்பட்டனர். இந்நாள், 42வது கூட்ட அமர்வின்போது 1 நவம்பர் 2005 அன்று ஐக்கிய நாடுகள் பொதுச் சபை தீர்மானம் 60/7 னால் உருவாக்கப்பட்டது. நாசி அரசியல் கைதிகளின் முகாம்கள் விடுதலை மற்றும் பெரும் இன அழிப்பு நிறுத்தப்பட்ட 60வது ஆண்டு நிறைவு நிகழ்வுக்காக 24 சனவரி 2005 அன்று இடம்பெற்ற ஐக்கிய நாடுகள் பொதுச் சபைகளின் சிறப்பு அமர்வின் பின் இத்தீர்மானம் கொண்டுவரப்பட்டது.

27 சனவரி 1945 அன்று பெரும் நாட்சி மரண முகாமான அவுஷ்விட்ஸ் வதை முகாம் சோவியத் படைகளினால் விடுவிக்கப்பட்டது.

இதனையும் பார்க்க
----------------

* யாட் வசெம்

உசாத்துணை
---------

1. ↑  "The Holocaust and the United Nations Outreach Programme". United Nations. 1 November 2005. 27 January 2012 அன்று பார்க்கப்பட்டது.
2. ↑  "28th Special Session of the General Assembly". United Nations. 24 January 2005. 27 January 2012 அன்று பார்க்கப்பட்டது.

வெளி இணைப்புக்கள்
-----------------

* International Holocaust Remembrance Day பரணிடப்பட்டது 2014-02-02 at the வந்தவழி இயந்திரம் on the Yad Vashem website
* International Holocaust Remembrance Day
* The United Nations' International Holocaust Remembrance Day page
* Statement by UN Secretary-General Kofi Annan on IHRD
தற்காலத்தில் திரேசு பல்காரியா, கிரேக்க, துருக்கி நாடுகளின் அங்கமாக உள்ளது.
திரேசின் இயல்பான-புவியியல் எல்லைகள்: பால்கன் மலைத்தொடர், ரோடோப் மலைகள் மற்றும் பொசுபோரசு. ரோடோப் மலைகள் சிறப்பாகக் காட்டப்பட்டுள்ளன.
உரோமைப் பேரரசில் இருந்த திரேசு மாகாணம்
**திரேசு** (*Thrace*,, பண்டைக் கிரேக்கம்: Θρᾴκη: *Thráke*; பல்கேரிய: Тракия; *Trakiya*, துருக்கியம்: Trakya) ஐரோப்பாவின் தென்கிழக்கிலுள்ள வரலாற்றுச் சிறப்புடைய புவியியற் பகுதி ஆகும். இதனைச் சூழ வடக்கில் பால்கன் மலைகளும் தெற்கில் ரோடோப் மலைகளும் ஏஜியன் கடலும், கிழக்கில் கருங்கடலும் மர்மரா கடலும் உள்ளன. இப்பகுதிகள் தற்காலத்தில் தென்கிழக்கு பல்காரியா, வடகிழக்கு கிரேக்கம், மற்றும் துருக்கியின் ஐரோப்பிய நிலப்பகுதியாக உள்ளன. இங்கிருந்த திரேசியர்கள் பண்டைக்கால இந்தோ ஐரோப்பிய மக்கள் ஆவர். திரேசியர்கள் ஐரோப்பாவின் நடு, கிழக்கு, தென்கிழக்கு பகுதிகளில் வாழ்ந்திருந்தனர்.

பண்டை வரலாறு
------------

திரேசின் மக்கள் தங்களை எவ்வாறாகவும் குறிப்பிட்டுக் கொள்ளவில்லை. இருப்பினும் இவர்களை திரேசியர்கள் என்றும் இப்பகுதியை திரேசு என்றும் கிரேக்கர்களே பெயரிட்டனர். திரேசியர்கள் பல பழங்குடி குழுக்களாக பிரிந்திருந்தனர். திரேசிய வீரர்கள் பெர்சிய படையில் பயன்படுத்தப்பட்டதாக அறியப்படுகிறது. அடுத்திருந்த நாட்டு அரசர் அலெக்சாந்தரின் படையில் பங்கேற்று தார்தனெல்சு நீரிணையைக் கடந்து பாரசீகப் பேரரசுடன் போரிட்டனர்.

திரேசியர்கள் பலவாறாகப் பிரிந்திருந்தமையால் ஓர் அரசியலமைப்பைக் கொண்டிருக்கவில்லை. மலை மக்களாகிய திரேசியர்கள் இயல்பான போர்வீரர்களாக இருந்தனர். சமவெளிப் பகுதிகளில் வாழ்ந்திருந்த திரேசியக் குழுக்கள் அமைதியை விரும்பினர்.

அலெக்சாந்தர் திரேசைக் கைப்பற்றியிருந்தார். பின்னர் இது விடுதலை பெற்றது. பல முயற்சிகளுக்குப் பிறகு மீண்டும் பொ.யு 46இல் குளோடியசு காலத்தில் உரோமானியர்களால் கைப்பற்றப்பட்டனர். உரோமானியர் ஆட்சியில் இது மாகாணமாகவும், பின்னர் நான்கு மாநிலங்களாகவும் பிரிக்கப்பட்டது. இறுதியில், பேரரசு அழிபட்டநிலையில் ஆயிரமாண்டுகளுக்கு சண்டைகளையும் ஆக்கிரமிப்புகளையும் திரேசு எதிர்கொண்டது. இதன் பின்னர் திரேசு என்றுமே தன்னாட்சி பெற்றதில்லை.

மேற்கோள்கள்
-----------

1. ↑  கிரேக்க மொழி: Θράκη, *Thráki*; துருக்கியம்: Trakya
2. ↑  John Boardman, I.E.S. Edwards, E. Sollberger, and N.G.L. Hammond. 1992. *The Cambridge Ancient History*, vol 3, part 2: *The Assyrian and Babylonian Empires and other states of the Near East, from the eighth to the sixth centuries BC*. ISBN 0-521-22717-8 page 597: "We have no way of knowing what the Thracians called themselves and if indeed they had a common name...Thus the name of Thracians and that of their country were given by the Greeks to a group of tribes occupying the territory..."
**திரூர்  எனும் கிராமம் இந்திய நாட்டில்,தமிழ்நாடு மாநிலத்தில் திருவள்ளூர் மாவட்டத்தில் அமைந்துள்ள ஒரு கிராமத்தில் பஞ்சாயத்து ஆகும். இதன் அட்சரேகை 13.1017962 மற்றும் தீர்க்கரேகை 79.9668308. சென்னை மாநில தலைநகர் திரூர் கிராமத்தில் இருந்து  35.3 கிலோ மீட்டர் தூரத்தில் அமைந்துள்ளது.திரூரிலிருந்து சென்னை சென்டலுக்கு ரயில் பாதை  நன்கு இணைக்கப்பட்டுள்ளது.  அருகில் 1.5 கி.மீ தொலைவில் செவ்வாபேட்டை  புறநகர் ரயில் நிலையம் உள்ளது.**

திரூர் கிராமத்தை சுற்றி அருகிலுள்ள கிராமங்களின்  தூரம்  பின்வருமறு: அரண்வாயல் 1.3 கி. மீ. 
பெருமாள்பட்டு 2.9 கி. மீ. 
புட்லூர் 3.9 கி. மீ.
த்ண்ணீர்குளம் 4.8 கி. மீ.
அயலூர் 7.0 கி. மீ. 
திருவள்ளூர் 7.4 கி. மீ.
வீரராகபுரம் 7.6 கி. மீ.
சிவன்வாயல் 7.9 கி. மீ.
ஈக்காடு8.1 கி. மீ.
கோயம்பாக்கம் 8.1 கி. மீ.
பேரத்தூர் 8.3 கி. மீ. 
ஈக்காடுகண்டிகை 8.4 கி. மீ.
கல்யாணக்குப்பம் 9.9 கி. மீ.
மேலானூர்10.9 கி. மீ.
விஸ்ணுவாக்கம் 11.4 கி. மீ.
வெள்ளியூர் 13.3 கி. மீ. 
கரிகலவக்கம் 13.6 கி. மீ. 
அரும்பாக்கம் 26.2 கி. மீ.
விளாப்பாக்கம்,தொழுவூர் 1 கீ.மி,
1)  திரூவூர் கிராமத்தில்  மிகவும் 1,000 ஆண்டுகள் மிகவும் பழமையான சிவன் கோயில் உள்ளது. இக்கோயில்  முதலாம் ஜத்தாவர்ம சுந்தர பாண்டியனால்  மலைக்கோயிலாக உருவாக்கப்பட்டது.   **ஸ்ரீ சிருங்காண்டீஸ்வரர்**வார்ப்புரு:திரூவூரின் பிரசித்திப்பெற்ற கோயில் **உடனுறை உத்பாலாம்பிகை  என்பது இக்கோயில் பெயராகும்.இக்கோயில்பிரகாரத்தில் மூலவராக ஸ்ரீ சிருங்காண்டீஸ்வரர் அருள் பாலிக்கின்றார்.இக்கோயிலில் இராமலிங்க வள்ளலார் சன்னதியும்,அய்வர்(சேக்கிழார்,சம்மந்தர்,திருநாவுக்கரசர்,சுந்தரர் மற்றும் மாணிக்கவாசகர்) மண்டபமும் உள்ளன. இக்**கோவிலுக்கு மிக அருகில் **மாவட்ட ஆசிரியர்கள் கல்வி மற்று பயிற்சி நிறுவனம்** உள்ளது.

கோவில் வளாகம்
சிருங்காண்டீஸ்வரர் கோயில் நுழைவு கோபுரம்
அய்வர் சன்னதி
மாவட்ட ஆசிரியர் கல்வி மற்றும் பயிற்சி நிறுவனம்
2)தமிழ்நாட்டில் மிகவும் பிரபலமான நெல் பரிசோதனை நிலையம் 1942 -ல் திரூவூரில் தொடங்கப்பட்டது. இது  தமிழ்நாடு வேளாண்மைப் பல்கலைக்கழகம்  கட்டுப்பாட்டின் கீழ் 1981-ல் கொண்டுவரப்பட்டது. 1982-ல் இம்மையம் என  நெல் ஆராய்ச்சி நிலையம் என பெயர் மாற்றம் செய்யப்பட்டது.

இது  தென் சென்னை -அரக்கோணம் ரயில் பாதை இடையே  அமைந்துள்ளது  மற்றும் சுமார் 1.5 கி. மீ  தொலைவில் செவ்வாபேட்டை ரயில் நிலையமும் மற்றும் 35 கி. மீ தொலைவில் சென்னையும் உள்ளது.
அட்சரேகை : 137�N
தீர்க்கரேகை: 7958�E
உயரம் : 39.47 மீ
சராசரி மழை : 1184மி.மீ 
அதிகபட்ச வெப்பநிலை (சராசரி) : 33.1 சி 
குறைந்தபட்ச வெப்பநிலை (அர்த்தம்): 22.5�சி

மண் : மணல் கலந்த களிமண்
மொத்த பரப்பளவு ஆராய்ச்சி மையம் : 15.85 ஹெக்டேர்

பயிர் பகுதி : 12.00 ஹெக்டேர்
பயிர் சாகுபடியில்  : அரிசி, பருப்பு, எண்ணெய் விதைகள் மற்றும் பச்சை பயறு.

1. ↑  18-07-2017 அன்று நேரிடையாக பார்வையிட்டு எடுக்கப்பட்ட புகைப்படம்
அமராந்து குருயெந்தசு
**அமராந்து எண்ணெய்** (*Amaranth oil*) என்பது அமராந்தசு – ஏ. குருயெண்டசு மற்றும் ஏ. ஐப்போகாண்டிரியாகசு என்ற இரண்டு இனங்களின் விதைகளிலிருந்து பிரித்தெடுக்கப்படும் ஒரு வகை எண்ணெய் ஆகும். அறைக்கீரை எண்ணெய் என்ற பெயராலும் இது அழைக்கப்படுகிறது. மேற்கண்ட இவ்விரண்டு இனங்களின் விதையைப் பொதுவாக அமராந்து தானியம் என்ற பெயரால் அழைப்பர். 
ஒலியிக் அமிலம், லினோலெயிக் அமிலம், பால்மிடிக் அமிலம் போன்ற அமிலங்கள் கொண்ட கொழுப்பு அமிலங்களுக்கு இது ஓர் ஆதார மூலமாகக் கருதப்படுகிறது. உயர் மற்றும் தாழ் வெப்பநிலை இரண்டிலும் வெப்ப நிலைப்படுத்தியாக பயன்படும் தன்மை இதற்கு உண்டு. வணிகரீதியாக அமராந்து எண்ணெய் பல்வேறு பயன்பாடுகளை அளிக்கிறது. 

ஓர் உணவு எண்ணெய் என்ற வகையில் அமராந்து எண்ணெய் மிகநுண்ணிய சுவையைக் கொண்டது. அமராந்து தானியத்தின் எண்ணெய் அளவு சதவீதம் 4.8 முதல் 8.1 சதவீதம் ஆகும். மற்ற விதை எண்ணெய்களுடன் ஒப்பிடுகையில் இச்சதவீத அளவு குறைவானதாகும். 

அமராந்து எண்ணெயின் வேதி இயைபு: -

| கொழுப்பு அமிலம் | இயைபு |
| --- | --- |
| லினோலெயிக் அமிலம் | 50% |
| ஒலியிக் அமிலம் | 23% |
| பால்மிடிக் அமிலம் | 19% |
| சிடீயரிக் அமிலம் | 3% |

சான்றுகள்
---------

1. ↑  Martirosyan, D. M; Miroshnichenko, L. A; Kulakova, S. N; Pogojeva, A. V; Zoloedov, V. I (2007). "Amaranth oil application for coronary heart disease and hypertension". *Lipids in Health and Disease* **6**: 1. doi:10.1186/1476-511X-6-1. பப்மெட்:17207282.
2. ↑  Budin, J.T.; Breene, W.M.; Putman, D.H (1996). "Some compositional properties of seed oils of eight Amaranth species". *Journal of the American Oil Chemists' Society* **73** (4): 475–481. doi:10.1007/BF02523922. .  Cited in Interactive European Network for Industrial Crops and their Applications: Amaranth
ஊராட்சி ஒன்றிய நடுநிலைப் பள்ளி,தேவனூர்

| ஊ.ஒ.ந.நி. பள்ளி, தேவனூர் |
| --- |
|  |
| பள்ளி: ஊராட்சி ஒன்றிய நடுநிலைப்பள்ளி |
| ஊர்: தேவனூர் |
| ஒன்றியம்: கொங்கணாபுரம் |
| வட்டம்: எடப்பாடி |
| மாவட்டம்: சேலம் |
| மாநிலம்: தமிழ்நாடு |
| நாடு: இந்தியா |
| தோற்றம்: 12.06.1971 |
|

நிர்வாகம்
---------

```
 தமிழ்நாடு அரசின் தொடக்கக்கல்வித்துறை யின் கீழ் செயல்படும் தேவனூர் ,ஊராட்சி ஒன்றிய நடுநிலைப்பள்ளி, கொங்கணாபுரம் உதவித் தொடக்கக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் எட்டாம் வகுப்பு வரை இப்பள்ளியில் கல்வி பயிற்றுவிக்கப்படுகிறது.
```

மாணவர்கள் மற்றும் ஆசிரியர்கள்
-----------------------------

```
      இப்பள்ளியில் நூற்று நாற்பதுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் மூன்று இடைநிலை ஆசிரியர்கள் பணியாற்றி வருகின்றனர்.
```

கற்றல் கற்பித்தல் முறைகள்
-------------------------

```
         இப்பள்ளியில் ஒன்று முதல் நான்காம் வகுப்பு வரையுள்ள மாணவர்களுக்கு செயல்வழி கற்றல் முறை யிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறை யிலும் ஆறு முதல் எட்டாம் வகுப்பு மாணவர்களுக்கு படைப்பாற்றல் கல்வி முறை யிலும் கற்றல் கற்பித்தல் நடைபெறுகிறது. விளையாட்டு வழிக் கல்வி,கணினி வழிக் கல்வி,உடற்கல்வி, சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.
```

புதுமையான கற்றல் கற்பித்தல் முறைகள்
-----------------------------------

* 
* கணினி வழிக் கற்றல்
* தலைமேல் படவீழ்த்தி மூலம் கற்றல்
* முப்பரிமாண, நாற்பரிமாண உருவ வழி கற்றல்
* ஹாலோகிராம் பட வீழ்த்தி மூலம் கற்றல்
* கணினி கல்வி
* மென்பொருள் மூலம் தானே கற்றல்

இணைய பக்கங்கள்
--------------

பள்ளிக்கான யூட்யூப் சேனல்

பள்ளிக்கான முகநூல் பக்கம்
**மதுரை இளம்பாலாசிரியன் சேந்தன் கூத்தனார்** சங்ககாலப் புலவர்களில் ஒருவர். இவரது பாடல்கள் மூன்று உள்ளன. அவை: அகநானூறு 102, 348, நற்றிணை 273 ஆகியவை.

பெயர் விளக்கம்
--------------

இளம்பாலாசிரியன் = இளஞ்சிறுவர்களுக்குப் பாடம் சொல்லித்தரும் ஆசிரியன்  

சேந்தன் - இந்தப் புலவர் கூத்தனாரின் தந்தை. சேந்தன் என்னும் பெயர் சேயோனாகிய முருகனைக் குறிக்கும்.

அகநானூறு 102 சொல்லும் செய்தி
----------------------------

இரவில் தலைவிக்காகத் தலைவன் காத்திருக்கிறான். அதனை அறியாதவள் போலத் தலைவி தோழியிடம் சொல்கிறாள்.

நாடன் நேற்று வந்தான். இன்று என்ன ஆனான் என்று தெரியவில்லை. ஊர் அலர் தூற்றுகிறது. என் நெற்றி அவனை நினைத்துப் பசந்து கிடக்கிறது. இது என்ன ஆகுமோ தெரியவில்லை - என்கிறாள்.

கானவன் உளைமானைப் போல வலிமை படைத்தவன். தினைக்காவலுக்கு வந்தவன் நன்றாகக் குடித்துவிட்டுக் கழுது என்னும் பரண்மேல் கிடக்கிறான்.

கொடிச்சி தன் கூந்தலை சந்தனப் புகையில் உலர்த்திக்கொண்டு குறிஞ்சிப்பண் பாடுகிறாள். அதனைக் கானவனும் கேட்கவில்லை. தினையை மேயாமல் உறங்கும் யானையும் கேட்டபாடில்லை. இப்படிப்பட்ட நாட்டுத் தலைவன்தான் இந்தப் பாடலின் தலைவன்.

அகநானூறு 348 சொல்லும் செய்தி
----------------------------

நாடனைத் தேறிய என் நெஞ்சம் இனி என்ன ஆகும்? என்று தலைவி தோழியை வினவுகிறாள்.

### அரியல்

பலாச்சுளையையும், இறால் கருவாட்டையும் கலந்து ஊறவைத்த நீர்.

### தோப்பி

அரியலை மூங்கில் குழாயில் ஊற்றிப் புளிக்கவைத்த கள்வகை.

### சிலை விளையாட்டு

தோப்பியைத் தழையாடை உடுத்த குறவர் மகளிர் ஊற்றித் தரத் தர வேண்டிய அளவு பருகிய குறவர் இரவில் தினைப்புனம் காவலுக்குச் செல்லாமையால் யானை தினையைக் கவர்ந்து உண்டதைக்கூடப் பொருட்படுத்தாமல் தம் வில்லாற்றல் வலிமையை ஆராய்ந்துகொண்டு திரிவார்களாம்.

இப்படிக் குறவர் திரியும் நாடன் இந்தப் பாட்டுடைத் தலைவன். இவனை நம்பி என் நெஞ்சு என்ன ஆகப்போகிதோ என்று கூறுகிறாள் இந்தப் பாட்டுடைத் தலைவி.

நற்றிணை 273 சொல்லும் செய்தி
---------------------------

அவன் குன்றநாடன். அவன் குன்றில் யானை நீர் பருகும் சுனையில் பூத்திருக்கும் நீல மலர் போல அவள் கண் பூத்திருக்கிறது. அவன் அவளுக்காகக் காத்திருக்கிறான். அவள் தாய் வேலனை அழைத்து முருகாற்றுப்படுத்தும் விழா நடத்துகிறாள்.

இந்தச் செய்திகளைச் சொல்லித் தோழி அவளோடு(தலைவியோடு) உரையாடிக்கொண்டிருப்பதாக இந்தப் பாடல் சொல்கிறது.
**மதுராபுரி** என்பது இலங்கையின் தென் மாகாணத்தில் வரலாற்று முக்கியத்துவம் வாய்ந்ததும், பிரசித்திபெற்ற சுற்றுலாத்துறை நகரமுமான வெலிகம நகரின் எல்லையில் ஓடும் பொல்வத்து ஓயா நதியினால் முற்றிலும் சூழப்பட்ட ஒரு அழகிய கிராமம் ஆகும். இது சுமார் 400 ஏக்கர் பரப்பளவைக் கொண்டுள்ளது. வெலிகம – அக்குரசை பிரதான நெடுஞ்சாலை இதனை ஊடறுத்தே செல்கின்றது.

சூழல்
-----

### தாவரங்கள்

இங்கும், இதனையண்டிய பகுதிகளிலும் இலங்கைக்கே உரித்தான பல்வேறு விதமான தாவர விலங்கினங்கள் ஏராளமாகக் காணப்படுகின்றன. இதர பகுதிகளிற் காண்பதற்கரிதான கின்னை மரங்களும், கிங் மரங்களும், "தயிர்த் தென்னை" மரங்களும் இங்கு நிறைந்துள்ளன. 

### விலங்குகள்

நீர் நாய்களும், முதலைகளும், பலவித நண்டுகளும், இறால் வகைகளும், ஆற்றுச் சிப்பிகளும் இங்கு காணக் கிடைக்கின்றன. கோடை காலங்களில் அரபிக் கடல் பகுதியிலிருந்து சுறா மீன்கள் பொல்வத்து ஓயாவினுள் ஊடுருவுவதுண்டு.

புவியியல்
---------

### காலநிலை

இலங்கையின் ஈர வலயத்தில் அமைந்துள்ளதால் வருடம் முழுவதும் மழை வீழ்ச்சியைப் பெறக்கூடிய இப்பகுதி மிதமான காலநிலையைக் கொண்டுள்ளது.

### மண்

மேற்புற மண் முழுவதும் வண்டல் மண்ணாகக் காணப்படும் இக்கிராமத்தில் எங்கு தோண்டினாலும் பல்வேறு விதமான கடல்வாழ் உயிரினங்களினதும் பாறைப் படிவுகளே நிறைந்து காணப்படுகின்றன. இதனால், இப்பகுதியானது ஆதியில் கடல் மட்டத்துக்குக் கீழ் அமைந்திருந்ததெனக் கருதலாம். இங்கு பெறப்படும் நிலத்தடி நீரும் ஓரளவு உவர்ப்புத் தன்மையுள்ளதாகும்.

  

வெலிப்பிட்டிய பிரதேச செயலக எல்லைக்குள் அமைந்த சுமார் 4000 பேர் வசிக்கும் இக்கிராமமானது இரண்டு கிராம சேவகர் பிரிவுகளாகப் பிரிக்கப்பட்டுள்ளது. தமிழைத் தாய்மொழியாகக் கொண்ட முஸ்லிம்கள் அதிகமாக வாழும் இதன் மதுராகொட பிரிவில் ஒரு ஜும்ஆப் பள்ளிவாசல் உட்பட இரண்டு பள்ளிவாசல்களும், சிங்கள பௌத்தர்கள் அதிகமாக வாழும் தெனிப்பிட்டிய-மேற்கு பிரிவில் இரண்டு பௌத்த விகாரைகளும் ஒரு சிங்களப் பாடசாலையும் காணப்படுகின்றன.

இங்கு பேச்சு வழக்கிலுள்ள தமிழ்ச் சொற்கள் இதனை அண்டிய பகுதிகளிலுள்ள பேச்சு வழக்கிலிருந்து பெரிதும் மாறுபட்டிருப்பது குறிப்பிடத் தக்கது. அவ்வாறே புழக்கடை, தன்னினைவு, குறுணி, பாகம் (தூரம்), பரிகாரி போன்ற சொற்கள் ஏனைய பகுதிகளில் பயன்படுத்தப்படாவிடினும் இங்கு பொதுவாகப் பயன்படுத்தப்படுகின்றமை குறிப்பிடத் தக்கது.

  

இங்கு அமைந்துள்ள, கல்வி வளர்ச்சியில் துரித வளர்ச்சி கண்டுவருவது அஸ்ஸபா முஸ்லிம் பாடசாலையாகும். மேலும், சில தனியார் நிறுவனங்களும் இங்கு இலவச கல்விப் பணியில் ஈடுபட்டுள்ளதுடன் ஒரு அஹதிய்யாப் பாடசாலையும் இங்கு இயங்கி வருவது குறிப்பிடத் தக்கது.

இலங்கை முஸ்லிம் ஆசிரிய முன்னோடி, தமிழிற்சூரியன் த.சா. அப்துல் லதீப் இவ்வூரைச் சேர்ந்தவர்.

### உசாத்துணைகள்

* எம். எம். எம். மகரூப் (1995). "மாத்தறை மாவட்ட முஸ்லிம்கள்". இலங்கை அரசாங்க அச்சகம். 12 நவம்பர் 2016 அன்று பார்க்கப்பட்டது.
* title=இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத் திரட்டு | மதுராப்புர எழுத்தாளர் முஹம்மது பைரூஸ் பற்றிய விபரம்
* மதுராப்புர அஸ்ஸபா முஸ்லிம் பாடசாலை

1. ↑
இரு தடுக்கிதழ் கொண்ட *Donax variabilis* எனப்படும் மெல்லுடலிகளின் ஓட்டில் வெவ்வேறு நிறம், அமைப்பு கொண்ட பல தோற்றவமைப்புக்களைக் காணலாம்
**தோற்றவமைப்பு** (Phenotype) என்பது ஒரு உயிரினத்தில் இலகுவாக அவதானிக்கப்படக் கூடிய சிறப்பியல்புகள் ஆகும். இந்த சிறப்பியல்புகள் உருவவியல், விருத்தி, உயிர்வேதியியல் அல்லது உடலியங்கியல் இயல்புகள், நடத்தை என்பவற்றை உள்ளடக்கியிருக்கும். இந்த தோற்றவமைப்பானது, ஒரு உயிரினத்தின் மரபணு வெளிப்படுத்தும் தன்மையாலும், சூழலியல் காரணிகளின் தாக்கத்தாலும், அவ்விரண்டுக்கும் இடையிலான இடைத்தாக்கத்தினாலும் முடிவு செய்யப்படும்.

ஒரு உயிரினத்தில் காணப்படும் மரபுக்குறியீடுகள் (genetic code), அவ்வுயிரினத்திற்கான மரபுவழி கட்டளைகளைக் காவிச்செல்லும் மரபணுவமைப்பு அல்லது பிறப்புரிமைப்பாகும். ஆனால் ஒரே மரபணுவமைப்பைக் கொண்ட ஒரு இனம் (உயிரியல்) இனத்தின் அனைத்து தனியன்களும் ஒரே அமைப்பைக் கொண்டிருப்பதோ, ஒரே மாதிரி இயங்குவதோ இல்லை. ஏனெனில், சூழல், விருத்தி நிலைகளால் தோற்றம், நடத்தை என்பன மாற்றியமைக்கப்படும்.

மரபணுவமைப்பில் ஏற்படும் வேறுபாட்டால் தோன்றும் தோற்றவமைப்பு வேறுபாடே கூர்ப்பு, இயற்கைத் தேர்வு என்பவற்றின் அடிப்படை தேவைகளாகும். தோற்றவமைப்பில் மாறுபாடு ஏற்படாவிடின் இயற்கைத் தேர்வோ, கூர்ப்போ ஏற்பட முடியாது.

மரபணுவமைப்பு (G) + சூழலமைப்பு (E) = தோற்றவமைப்பு (P)

இன்னும் சரியாகச் சொல்வதானால்

மரபணுவமைப்பு (G) + சூழலமைப்பு (E) + மரபணு - சூழல் இடைத்தாக்கம் (GE) = தோற்றவமைப்பு (P)
**அஸ்ஸபா மகா வித்தியாலயம்** (Assafa Maha Vidyalaya, අස්සෆා මහා විද්‍යාලය) இலங்கையில் மாத்தறை மாவட்டத்தில் வெலிகமை மதுராப்புர என்ற இடத்தில் அமைந்துள்ள இசுலாமியப் பாடசாலையாகும்.

வரலாறு
------

ஆசிரியர்கள் த.சா. அப்துல் லத்தீப், எம். பீ. எம். ஸஹீத், ஆயுர்வேத மருத்துவர் பீ. எம். அப்துல் கரீம், எம். ஐ. எம். ஹபீள், எம். சீ. அபூதாஹிர் ஆகியோரின் அயராத உழைப்பினாலேயே இப்பாடசாலை இவ்வூரில் அமைந்தது. இதற்காக மருத்துவர் அப்துல் கரீம் தனது சொந்தக் காணியை அன்பளிப்புச் செய்தார்.

1973 சனவரி 13 ஆம் நாள் கல்வியமைச்சின் பிரதிநிதியாக, பிரதிக் கல்வியமைச்சராகவிருந்த பீ. வை. துடாவை, கல்வியமைச்சின் தமிழ்மொழிப் பிரிவுப் பொறுப்பதிகாரி ஏ. எச். எம். எம். வெபா ஆகியோர் அதிகாரபூர்வமாக இப்பாடசாலையைத் திறந்து வைத்தனர். அஸ்ஸபா வித்தியாலயத்தின் முதலாவது தலைமையாசிரியாராக எஸ். ஏ. எம். மௌலானா பதவியேற்றார்.

1990 ஆம் ஆண்டு இப்பாடசாலையிலிருந்து முதன் முதலாக மாணவர்கள் க.பொ.த. சா.த. பரீட்சைக்குத் தோற்றினர். 1998 ஆம் ஆண்டு இப்பாடசாலையிலிருந்து வெள்ளி விழாவின் போது 'மதுரம்' சிறப்பு மலர் வெளியிடப்பட்டது.

2020 பெப்பிரவரி மாதம் 20 ஆம் நாள் குவைத்து அரசாங்கத்தின் சர்வதேச தொண்டர் நிறுவனத்தினால் இரு மாடிக் கட்டடத்திற்கான அடிக்கல் நடப்பட்டது. 

2022 ஆனி மாதம் 30 ஆம் நாள் வியாழக்கிழமை, இலங்கைக்கான குவைத்துத் தூதுவர் கலப் பூ தார் அவர்கள், அஸ்ஸபா மகா வித்தியாலயத்தின் இரு மாடிக் கட்டடத்தைத் திறந்து வைத்தார்.அந்நிகழ்வின்போது 'மதுரம்' நினைவு மலர் வெளியிடப்பட்டது. 

### மகா வித்தியாலயமாகத் தரமுயர்வு

2021 நவம்பர் மாதம் 15 ஆம் திகதி 1 'ஸீ' மகா வித்தியாலயமாக தரம் உயர்த்தப்பட்டதை அறிவித்து தென் மாகாணக் கல்வித் திணைக்களத்தினால் உத்தியோகபூர்வக் கடிதம் அனுப்பி வைக்கப்பட்டது. 2021 திசம்பர் மாதம் 01 ஆம் திகதி இப்பாடசாலையில் க.பொ.த. உயர்தரக் கலைப் பிரிவு வகுப்பு முறைப்படி தொடங்கப்பட்டது.

அஸ்ஸபா மகா வித்தியாலயத்திற்கான புதிய இலச்சினை கலைமகன் பைரூஸ் அவர்களால் வடிவமைக்கப்பட்டது.

சேவை புரிந்த அதிபர்கள்
----------------------

* எஸ்.ஏ. மக்பூல் மௌலானா (Makbool Moulana) 1973 - 1980
* எம்.ஐ.எம். ஹபீள் (Hafeel) 1980.10.14 - 1999.12.22
* மௌலவி எம்.எம். உஸைர் (Uzair)
* எம். புனானி (Bunani)
* எம். எச். முஹம்மத் (Muhammed)
* எம்.எம். இஹ்ஸான் (Ihsan)
* ஏ.எச்.எம். யூசுபு (Yoosubu)
* எம்.எஸ்.எம். இர்பான் (Irfan)
* எம்.எஸ்.எம். ஹிப்ளர் (Hiflar) (2014.09...)

பாடசாலைப் பண்
-------------

அருளன்பு நிறைந்தவனே   

அகமேல் ஒளிசெய்பவனே  

கரமேந்தி உனைத் தொழுதோம்   

கருணை மழையே பொழிவாய்!  

  

கலைஜோதி நிலா எனவே  

கறை நீங்கி அருள்மிகவே - இறைவா  

நிலை மேவிய பண்புகளே  

நிறைவாக்கிடுவாய் இறைவா!  

  

அருளன்பு நிறைந்தவனே   

அகமேல் ஒளிசெய்பவனே  

கரமேந்தி உனைத் தொழுதோம்   

கருணை மழையே பொழிவாய்!  

  

உயர்தெங்கு வளம் தருமே  

ஒளிசேர் மதுராபுரமே - இறைவா  

அஸ்ஸபா எங்கள் அறிவகமே  

அணிசேர்த்திடுவாய் இறைவா!  

  

அருளன்பு நிறைந்தவனே   

அகமேல் ஒளிசெய்பவனே  

கரமேந்தி உனைத் தொழுதோம்   

கருணை மழையே பொழிவாய்!  

  

அறிவின் கடலாய்த் திகழ்ந்தார்  

அருமேதை கஸ்ஸாலி இமாம் -இறைவா  

அதிலோர் துளியைத்தானும்   

அடைந்தோங்க அருள் இறைவா!  

  

அருளன்பு நிறைந்தவனே   

அகமேல் ஒளிசெய்பவனே  

கரமேந்தி உனைத் தொழுதோம்   

கருணை மழையே பொழிவாய்!

மேற்கோள்கள்
-----------

1. ↑  "வெலிப்பிட்டிய பிரதேச செயலகத்திற்குட்பட்ட பாடசாலைகள்". 2016-06-01 அன்று மூலம் பரணிடப்பட்டது. 29 சூன் 2015 அன்று பார்க்கப்பட்டது.

வெளி இணைப்புகள்
---------------

* - மாத்தறை மாவட்ட முஸ்லிம்கள்
**தோர்கர் மாவட்டம்** (**Torghar District**) (பஷ்தூ: تور غر ولسوالۍ, உருது: ضلع تورغر, பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இம்மாவட்டம் மன்செரா மாவட்டத்தின் 3 தாலுகாக்களைக் கொண்டு 2019ம் ஆண்டில் நிறுவப்பட்டது.இதன் நிர்வாகத் தலைமையிடம் ஜூத்பா நகரம் ஆகும். இம்மாவட்டம் மாகாணத் தலைநகரான பெசாவர் நகரத்திற்கு வடகிழக்கே 292 கிலோ மீட்டர் தொலைவில் உள்ளது. இது மலைகளால் சூழ்ந்த மாவட்டம் ஆகும். இம்மாவட்டத்தின் வடக்கில் சிந்து ஆறு மற்றும் பரந்தோ ஆறுகள் கூடுகிறது. இது கில்ஜித்-பல்டிஸ்தான் பகுதிக்கு மேற்கில் உள்ளது. 2005 பாகிஸ்தான் நிலநடுக்கத்தின் போது இம்மாவட்டம் பெரிதும் பாதிக்கப்பட்டது.

மாவட்ட நிர்வாகம்
----------------

497 சதுர கிலோ மீட்டர் பரப்பளவு கொண்ட தோர்கர் மாவட்டம் இரண்டு தாலுகாக்கள் கொண்டது. அவைகள்: ஜூத்பா தாலுகா மற்றும் காந்தேர் தாலுகா ஆகும். இது 16 ஒன்றியக் குழுக்களைக் கொண்டுள்ளது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 171,349 ஆகும். அதில் ஆண்கள் 86,059 மற்றும் பெண்கள் 85,274 உள்ளனர். எழுத்தறிவு 23.86% கொண்டுள்ளது. 100% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 22 பேர் மட்டுமே உள்ளனர்.பஷ்தூ மொழி 96.34%, இண்டிகோ மொழி 1.54% பேசுகின்றனர்.

மாகாணச் சட்டமன்றத் தொகுதிகள்
----------------------------

கைபர் பக்துன்வா மாகாணச் சட்டமன்றததிற்கு இம்மாவட்டத்திற்கு ஒரு சட்டமன்றத் தொகுதி ஒதுக்கப்பட்டுள்ளது.

இதனையும் காண்க
--------------

* கைபர் பக்துன்வா மாகாணம்
* கைபர் பக்துன்வா மாவட்டப் பட்டியல்

மேற்கோள்கள்
-----------

1. 1 2  "District Wise Results / Tables (Census - 2017)". *www.pbscensus.gov.pk*. Pakistan Bureau of Statistics.
2. ↑  "KP govt creates new Kohistan district - Newspaper - DAWN.COM". 16 January 2014.
3. ↑  Tor Ghar: Kala Dhaka becomes 25th K-P district The Express Tribune. 28 January 2011. Retrieved 12 November 2011.
**வாணி விஸ்வநாத்** (*Vani Viswanath*, பிறப்பு 13 மே 1971) என்பவர் ஒரு இந்திய திரைப்பட நடிகை ஆவார்.  இவர் டி. வி. சந்திரன் இயக்கிய *சூசன்னா* படத்தில் நடித்ததற்காக 2000 ஆம் ஆண்டில் இரண்டாவது சிறந்த நடிகைக்கான கேரள மாநில திரைப்பட விருதை வென்றார்.  இவர் மோலிவுட்டின் "அதிரடி ராணி" என்று அழைக்கப்பட்டார்.  2017 ல் ஆந்திராவில் தெலுங்கு தேசம் கட்சியில் சேர்ந்தார்.

ஆரம்ப கால வாழ்க்கை
------------------

1971 ஆம் ஆண்டில் கேரளத்தின் திருச்சூரில் உள்ள ஒல்லூரில் உள்ள மலையாளி பெற்றோர்களான தாத்துவீட்டில் சோதிடரான விஸ்வநாதன் மற்றும் ஜிரோஜா ஆகியோரின் ஐந்து குழந்தைகளில் நான்கானவராக வாணி பிறந்தார். ஒல்லூரில் உள்ள செயின்ட் ரபேல் கான்வென்ட் பெண்கள் உயர்நிலைப் பள்ளியிலும், பின்னர் சென்னையிலும் தனது பள்ளிப் படிப்பை மேற்கொண்டார். இவருக்கு 13 வயதாக இருந்தபோது, இவர் ஒரு நடிகையாவார், மேலும் இவர் அரசியலில் நுழைவார் என்று இவரது தந்தை சோதிடம் மூலம் கணித்தார்.

தொழில்
------

மலையாளம் மற்றும் தெலுங்கு திரைப்படங்களில் இவர் முக்கியமாக நடித்துள்ளார். இவர் *தி கிங்* படத்தில் மம்மூட்டியுடன் நடித்தார். கன்னடம் மற்றும் தமிழ் திரைப்படங்களிலும் தோன்றினார். இவர் தென்னிந்தியாவில் இவரது காலத்தின் பெரிய நட்சத்திரங்களில் ஒருவராக இருந்தார். தெலுங்கு திரையுலக உச்ச நட்சத்திரம், சிரஞ்சீவியுடன் அவரது டோலிவுட் படமான *கரான மொகுடு* மிகப்பெரிய வெற்றியைப் பெற்றது. வாணி தற்காப்பு கலைகளில் பயிற்சி பெற்றவர். படங்களில் பல ஆண்களுடன் சண்டைக் காட்சிகளில் நடித்துள்ளார். உச்ச சந்சத்திரமான மிதுன் சக்கரவர்த்தியுடன் *ஜங்* மற்றும் *பீஷ்மா* என்னும் இரண்டு இந்தி படங்களிலும் வாணி நடித்துள்ளார்.

தனிப்பட்ட வாழ்க்கை
------------------

பாபுராஜுடன் பல படங்களில் இணைந்து நடித்த இவர்களிருவரும் காதலித்தனர். இந்த இணை 2002 இல் திருமணம் செய்துகொண்டது. இவர்களுக்கு ஆர்ச்சா (2002 இல் பிறந்தார்) ஆத்ரி (2008 இல் பிறந்தார்) என்ற இரு பிள்ளைகள் பிறந்தனர்.

விருதுகள்
---------

கேரள மாநில திரைப்பட விருதுகள்
* 2000 - *சூசன்னா* படத்தில் நடித்தற்காக இரண்டாவது சிறந்த நடிகை

திரைப்படவியல்
-------------

### தமிழ்

1. *மண்ணுக்குள் வைரம்* (1986) (அறிமுக படம்} சின்னாதயியாக
2. *நல்லவன்* (1988) ராதாவாக
3. *பூந்தோட்ட காவல்காரன்* (1988)
4. *தாய் மேல் ஆணை* (1988) விஜயாவாக
5. *இது எங்கள் நீதி* (1988)
6. *சங்கு புஷ்பங்கள்* (1989)
7. *மை இந்தியா* (1997)
8. *ஜெயா* (2002)
9. *இதயத்திருடன்* (2005) சுதாராணியாக

தொலைக்காட்சி
------------

* *மேட்டோருவள்* (2010) *அண்ணியாக* ( சூர்யா டிவி )
* காயத்ரி தேவியாக *காற்றினிலே வரும் கீதம்* ( சன் டிவி (இந்தியா) )

குறிப்புகள்
-----------

1. ↑  "In Focus interview - Vani Viswanath". *Mathrubhumi*. 27 November 2013 அன்று மூலம் பரணிடப்பட்டது. 11 December 2013 அன்று பார்க்கப்பட்டது.
2. ↑  "Kerala State Film Awards - 2000". Screen. 16 March 2001. 3 December 2009 அன்று பார்க்கப்பட்டது.
3. ↑  "With guns blazing". The Hindu. 2010-10-12 அன்று மூலம் பரணிடப்பட்டது. 2011-11-04 அன்று பார்க்கப்பட்டது.
4. ↑  kavirayani, suresh (2017-09-15). "Vani Viswanath confirms political entry; joins TDP". *Deccan Chronicle* (ஆங்கிலம்). 2020-10-02 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2013-12-17 அன்று மூலம் பரணிடப்பட்டது. 2021-01-14 அன்று பார்க்கப்பட்டது.
6. ↑  "ഇവിടെ എല്ലാവര്‍ക്കും സുഖം തന്നെ..!". mangalam.com. 4 September 2015 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் வாணி விசுவநாத்
* வார்ப்புரு:Rotten tomatoes
* எம்.எஸ்.ஐ.யில் வாணி விஸ்வநாத்
**அருள்மிகு மகா முத்து மாரியம்மன் கோவில்,** கோபிசன் பாரு, கோப்பேங், கம்பார் மாவட்டம், பேராக், மலேசியா உள்ள இந்து மதம் கோவில்.

வரலாறு
------

1962 ஆம் ஆண்டு கட்டப்பட்ட மூல கோவில் காளியம்மன் கோவில் என்று அழைக்கப்பட்டது. 57,860 சதுர அடிகள் (5,375 m2) நிலத்தில் கட்டப்பட்டது இது கோபெங் பெர்ஹாட் என்பவரால் வழங்கப்பட்டது. 

1964 ஆம் ஆண்டில், மாரியம்மன் தேவியை பிரதான தெய்வமாக வைப்பதற்காக புதுப்பிக்கப்பட்டது. திரு சுப்பையா தலைமையில் திரு துரை, திரு பெரியசாமி, மருகமுத்து, திரு நல்லபைரவி மற்றும் திரு சங்கரன் ஆகியோரால் இந்த சீரமைப்பு பணிகள் மேற்கொள்ளப்பட்டன. ஒப்பந்ததாரர் திரு அர்ஜுனன். 22 செப்டம்பர் 1967 அன்று, இக்கோயில் ஸ்ரீ முத்துமாரியமன் கோவில் எனப் பதிவு செய்யப்பட்டது.

2000 ஆம் ஆண்டில், கோயில் நிலம் 30,797 சதுர அடிகள் (2,861.1 m2). கோவில் நில அளவு குறைந்ததால் காளியம்மன் அம்மன் மற்றும் இடது மண்டபம் இடம் மாற்ற வேண்டியதாயிற்று. தற்போதுள்ள கோவில் கட்டிடத்தில் உள்ள காளியம்மன் மற்றும் மண்டபத்தை வேறு இடத்திற்கு மாற்றுவதற்கான யோசனையை கோவில் கமிட்டி பரிசீலித்தது. ஆனால், தற்போதுள்ள கோயில் கட்டிடத்தில் இடப்பற்றாக்குறை காரணமாக அந்த முன்மொழிவு ஏற்புடையதல்ல என்று குழு கண்டறிந்தது. எனவே, தற்போதுள்ள கோவிலுக்கு பதிலாக, புதிய கட்டடம் கட்ட, கோவில் கமிட்டியினர் திட்டம் வகுத்தனர்.

புதிய கோயிலுக்கான அடிக்கல் நாட்டு விழா 10 டிசம்பர் 2006 அன்று நடைபெற்றது, அதன் பிறகு கட்டுமானப் பணிகள் விரைவில் தொடங்கப்பட்டன. 4 மே 2009 அன்று இக்கோயில் அருள்மிகு மகா மாரியம்மன் தேவஸ்தானம் எனப் பெயர் மாற்றப்பட்டது. இக்கோயிலின் கட்டுமானப் பணிகள் முடிவடைந்து 2010 டிசம்பர் 12 அன்று கும்பாபிஷேக விழா சிறப்பாக நடைபெற்றது.

மாயக் கதைகள்
------------

**கதை 1**

கும்பாபிஷேக விழாவின் உச்சக்கட்டத்தின் போது இந்த கோவிலுக்கு அருகில் கழுகுகள் கூட்டம் சுற்றி வந்தது. கழுகுகள் கருடன் - விஷ்ணுவின் வாகனத்தை பிரதிநிதித்துவப்படுத்துவதாக நம்பப்படுகிறது.  கருடனின் பிரசன்னம் இந்த நிகழ்வை விஷ்ணு பகவான் ஆசீர்வதித்ததைக் குறிக்கிறது என்று நம்பப்படுகிறது.

புகைப்பட தொகுப்பு
-----------------

* கோவில் கமிட்டி உறுப்பினர்கள் சிலர் (நவம்பர் 2010) கோவில் கமிட்டி உறுப்பினர்கள் சிலர் (நவம்பர் 2010)
* நவம்பர் 2010 நிலவரப்படி கோவில் நவம்பர் 2010 நிலவரப்படி கோவில்
* நவம்பர் 2010 நிலவரப்படி கோவில் நவம்பர் 2010 நிலவரப்படி கோவில்
* குழு உறுப்பினர்கள் மற்றும் பிரமுகர்களின் ஒரு பகுதி (12 டிசம்பர் 2010) குழு உறுப்பினர்கள் மற்றும் பிரமுகர்களின் ஒரு பகுதி (12 டிசம்பர் 2010)
* கும்பனிஷேக விழா (12 டிசம்பர் 2010) கும்பனிஷேக விழா (12 டிசம்பர் 2010)
* கும்பனிஷேக விழா (12 டிசம்பர் 2010) கும்பனிஷேக விழா (12 டிசம்பர் 2010)

அடிக்குறிப்புகள்
----------------

* Rprabhu (5 May 2006). "The Glorious Garuda". 30 December 2010 அன்று பார்க்கப்பட்டது.
* Nadabhakti (17 June 2002). "A Little Garuda Story". 30 December 2010 அன்று பார்க்கப்பட்டது.

மேற்கோள்கள்
-----------

1. ↑  Rprabhu (5 May 2006). "The Glorious Garuda".. Retrieved 30 December 2010.
2. ↑  Nadabhakti (17 June 2002). "A Little Garuda Story".. Retrieved 30 December 2010.

வெளி இணைப்புகள்
---------------

* அருள்மிகு மகா முத்து மாரியம்மன் தேவஸ்தானம்
* கோபிசன் பாருவில் புதிய இந்து கோவில் கட்டிடம்
* மகா கும்பாபிஷேகம், கோபிசன் கோபேங்
[*தொடர்பிழந்த இணைப்பு*]
**தோல் கழலை நோய்** அல்லது **லம்பி தோல் நோய்** ( **எல்.எஸ்.டி** ) என்பது கால்நடைகளுக்கு ஏற்படும் ஒரு தொற்று நோயாகும், இது *போக்ஸ்விரிடே* குடும்பத்தைச் சேர்ந்த வைரசால் ஏற்படுகிறது, இது **நீத்லிங் வைரஸ்** என்றும் அழைக்கப்படுகிறது. இந்த நோய் காய்ச்சல், பெரிதாகிய மேலோட்டமான நிணநீர் சுரப்பி மற்றும் தோல் மற்றும் சளி சவ்வுகளில் (சுவாச மற்றும் இரைப்பைக் குழாய்கள் உட்பட) பல கட்டிகள் (விட்டம் 2–5 செ.மீ ) என்று வகைப்படுத்தப்படுகிறது.  பாதிக்கப்பட்ட கால்நடைகளுக்கு கால்களில் வீக்கம் உண்டாகி அதனால் அவை நொண்டக்கூடும். பாதிக்கப்பட்ட விலங்குகளின் தோல் நிரந்தரமாக சேதம் அடைவதால், இந்த வைரசால் முக்கியமான பொருளாதார இழப்பு ஏற்படுகின்றது. இதனால் இறந்த கால்நடையின் தோலின் வணிக மதிப்பு குறைந்துபோகிறது. கூடுதலாக, இந்த நோய் தாக்கப்பட்ட மாடுகளானது பெரும்பாலும் நாள்பட்ட பலவீனம், பால் உற்பத்தி குறைதல், வளர்ச்சி குறைதல், சினை பிடிக்காமை, கருக்கலைதல் சில நேரங்களில் மரணம் போன்றவற்றுக்கு காரணமாகிறது. இந்நோயானது பெரும்பாலும் கொசு, ஈக்கள் மூலம் பரவக்கூடியது.

கட்டுப்பாடு
-----------

முதலில் இந்நோய் பாதித்த மாடுகளை பிற மாடுகளிடமிருந்து தனிமைப் படுத்தி, உடனடியாக கால்நடை மருத்துவரிடம் ஆலோசனை பெறவேண்டும். இந்த வைரஸ் நோய்க்கு அடுத்து வரும் பாக்டீரியல் நோயால் மாடுகளின் இறப்பு அதிகரிக்க வாய்ப்புள்ளது. எனவே பாக்டீரியல் நோயை கட்டுப்படுத்த ஊசி மருந்துகளை மூன்று நாட்களுக்கு செலுத்த வேண்டும். கிருமிநாசினி கொண்ட களிம்பு மருந்துகளை கட்டிகள் மீது தடவ வேண்டும்.

வரலாறு
------

லம்பி தோல் நோய் முதன்முதலில் 1929 ஆம் ஆண்டில் சாம்பியாவில் ஒரு கொள்ளைநோயாகக் காணப்பட்டது. ஆரம்பத்தில், இது விஷம் அல்லது பூச்சி கடித்தன் விளைவாக இருக்கலாம் என்று கருதப்பட்டது. போட்ஸ்வானா, ஜிம்பாப்வே, தென்னாப்பிரிக்கா குடியரசில் 1943 மற்றும் 1945 க்கு இடையில் கூடுதலாக காணப்பட்டன. 1949 ஆம் ஆண்டில் தென்னாப்பிரிக்காவில் சுமார் 8 மில்லியன் கால்நடைகள் பான்சூடிக் தொற்றுநோயால் பாதிக்கப்பட்டன, இதனால் பெரும் பொருளாதார இழப்பு ஏற்பட்டது. கென்யா, சூடான், தான்சானியா, சோமாலியா, கேமரூன் ஆகிய நாடுகளில் கால்நடைகளை பாதிக்கும் தோல் கழலை நோய் 1950 கள் மற்றும் 1980 களுக்கு இடையில் ஆப்பிரிக்கா முழுவதும் பரவியது. கடந்த தசாப்தத்தில், மத்திய கிழக்கு, ஐரோப்பிய மற்றும் மேற்கு ஆசிய பிராந்தியங்களில் தோல் கழலை நோய் பாதிப்புகள் கண்டறியப்பட்டன. இந்திலையில் 2019 ஆம் ஆண்டு இந்நோய் இந்தியாவின், கேரளத்தில் கண்டறிப்ப்பட்டது.

குறிப்புகள்
-----------

1. ↑  Şevik, Murat; Avci, Oğuzhan; Doğan, Müge; İnce, Ömer Barış (2016). "Serum Biochemistry of Lumpy Skin Disease Virus-Infected Cattle" (in en). *BioMed Research International* **2016**: 6257984. doi:10.1155/2016/6257984. பன்னாட்டுத் தர தொடர் எண்:2314-6133. பப்மெட்:27294125.
2. ↑
3. ↑  இந்தியாவில் முதல்முறையாக கேரளாவில் கால்நடைகளை தாக்கும் தோல் கழலை நோய் கண்டுபிடிப்பு: உலக கால்நடை சுகாதார அமைப்புக்கு மத்திய அரசு அறிக்கை, சுப.ஜனநாயகச்செல்வம், இந்து தமிழ், 2019 நவம்பர், 30

வெளி இணைப்புகள்
---------------

* OIE இல் உலகளவில் லம்பி தோல் நோயின் தற்போதைய நிலை பரணிடப்பட்டது 2016-08-13 at the வந்தவழி இயந்திரம். WAHID இடைமுகம் - OIE உலக விலங்கு சுகாதார தகவல் தரவுத்தளம்
* நோய் அட்டை பரணிடப்பட்டது 2014-10-10 at the வந்தவழி இயந்திரம்
பின்லாந்தின் தற்சிந்தனையர் ஒன்றியத்தின் சின்னம்
**பின்லாந்தின் தற்சிந்தனையர் ஒன்றியம்** (*Union of Freethinkers of Finland*, பின்னிய மொழி: *Vapaa-ajattelijain liitto*, சுவீடிய: *Fritänkarnas Förbund*) என்பது பின்லாந்திலுள்ள மிகப்பெரிய மதச்சார்பற்ற, கட்டற்ற சிந்தனை அமைப்பாகும். இவ்வமைப்பு, மதச்சார்பற்ற பின்னியர்களின் உரிமைகளைப் பாதுகாக்கும் நோக்கில் செயற்படுவதோடு, அறிவியல் அடிப்படையிலான, பகுத்தறிவுள்ள மற்றும் ஆய்வுரீதியான உலகப்பார்வையை மக்களிடையே ஊக்குவிப்பதோடு, மனித விழுமியங்களைப் பேணுவதிலும் அக்கறை செலுத்துகிறது.

இவ்வமைப்பு 1937ல் **குடிசார் பதிவுக் கழகங்களின் ஒன்றியம்** (*the Union of Civil Register Associations*) எனும் பெயரில் நிறுவப்பட்டது.

இவ்வமைப்பின் டம்பரே பிரிவு Eroakirkosta.fi எனும் இணையத்தளத்தை 2003ல் உருவாக்கியது. இதன்மூலம், பின்லாந்தின் அரசுத் தேவாலயங்களிலிருந்து நீங்குவதற்கான மின்னணுச் சேவையைப் பெறமுடியும்.

மேற்கோள்கள்
-----------

1. ↑  International Humanist and Ethical Union - Our members - Vapaa-ajattelijain liitto ry (the Union of Freethinkers of Finland)
2. ↑  பின்லாந்தில் கட்டற்ற சிந்தனை, ஆக்கியோர் எசா உலிகோசுகி, பொதுச் செயலாளர், பகுத்தறிவியப் பன்னாட்டு மாநாடு 23-24 ஏப்ரல் 2006, தாலின்
3. ↑  Tom Flynn, The New Encyclopedia of Unbelief, 2007, p. 331
4. ↑  Eroakirkosta.fi - Internet Deconstructing State Church in Finland

வெளியிணைப்புகள்
---------------

* அதிகாரப்பூர்வ இணையதளம்

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Finland

 |